इन खबरों से तो ये ही जाहिर होता है कि प्रधान संपादक अपने संस्‍थान के भीतर चल रहे गोरखधंधे से वाकिफ नहीं हैं या फिर उनके खाने के दांत और दिखाने के दांत और हैं. अब मैं भड़ास के माध्‍यम से यह बात प्रधान संपादक तक पहुंचाने की कोशिश कर रहा हूं कि अगर वे इस मामले से अनजान हैं तो जान लें. मैं दो खबरों की कटिंग भी भेज रहा हूं, जिसमें एक की हेडिंग 'जन-जन का मिल रहा खालिद को समर्थन' तथा दूसरा 'ना झंडे, ना पर्चा, हर तरफ खालिद की चर्चा' है. इन खबरों को पढ़ने के बाद आसानी से समझ में आ रहा है कि हिंदुस्‍तान धड़ल्‍ले से पेड न्‍यूज छाप रहा है. इन खबरों में खालिद के पिता नसीरुद्दीन, जो इस बार बसपा से विधायक रहे हैं उनके भी विकास कार्यों की लंबी लिस्‍ट महिमा मंडन के साथ छापी गई है.